מגקמלוס

מגקמלוס (שם מדעי: Megacamelus; משמעות השם: "גמל ענקי") הוא סוג נכחד של גמל שחי בתקופות המיוקן והפליוקן שבתת-התור הנאוגן ברחבי אמריקה הצפונית בין השנים 10.3—4.9 מיליון שנה מזמננו, כך שהתקיים במשך 5.1 מיליון שנים.

בסוג זה נכלל מין אחד - Megacamelus merriami, אשר הוגדר בשנת 1929 בידי החוקר פריק. המאובנים נמצאו בנברסקה ואיידהו ודרומה עד דרום קליפורניה.

המגקמלוס היה גמל גדול ביותר, מה שנתן לו את שמו, אשר התחרה במיני הגמלים הגדולים ביותר מעולם לצד הטיטאנוטילופוס, הפרקמלוס, המגטילופוס והגמל הסורי. הוא הגיע לגובה 3.7 מטר ולמשקל של בין 1,700 עד 3,600 קילוגרם. מבנהו הגדול עזר לו לאכול צמחייה קשיחה ועשבונית שהשתרעה על פני הערבות בהם חי, לצד מיני גמלים ואוכלי עשב נוספים.

קישורים חיצוניים

מגקמלוס באתר fossilworks 

גמליים פרהיסטוריים
מגה-פאונה של הנאוגן באמריקה הצפונית
יונקים שחיו בנאוגן באמריקה הצפונית
מכפילי פרסה שחיו בנאוגן
מאובני טקסונים שתוארו ב-1929